**AGENȚIA PENTRU PROTECȚIA MEDIULUI ILFOV**

# DECIZIA ETAPEI DE ÎNCADRARE

# DRAFT

Ca urmare a solicitării de emitere a acordului de mediu adresată de **R.S. ACTIV SRL**, cu sediul în str. Aviatorilor, nr. 18, birou 1, oraș Ghimbav, județul Brașov, înregistrată la A.P.M. Ilfov cu nr. 9936/29.05.2023, cu completări ulterioare, în baza:

* **Legii nr. 292/2018** privind evaluarea impactului anumitor proiecte publice şi private asupra mediului;
* **Ordonanţei de urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei si faunei sălbatice, cu modificările şi completările ulterioare, aprobate prin **Legea nr. 49/2011;**

Autoritatea competentă pentru protecția mediului - **A.P.M. Ilfov decide**, ca urmare a consultărilor desfăşurate în cadrul şedinţei Comisiei de analiză tehnică din data de 20.03.2024 , că proiectul „**demolare C2, C3, C5, C6 și** **construire două grajduri, cabină pază și punct transformator**” propus în comuna Snagov, Nr. Cad. 1820/2/1/2, C.F. nr. 108307, județul Ilfov,

**nu se supune evaluării impactului asupra mediului si nu se supune evaluării adecvate.**

Justificarea prezentei decizii:

**I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

a). proiectul se încadreaza în prevederile Legii nr. 292/2018, anexa nr. 2, pct. 13, lit. a);

b). proiectul nu se încadreaza in prevederile Legii nr. 292/2018 privind evaluarea impactului anumitor proiecte publice și private asupra mediului, anexa nr. 1;

c). titularul și APM Ilfov au mediatizat în presa locală, cât și pe pagina web atât depunerea solicitării acordului cât și decizia etapei de încadrare;

d). lipsa observațiilor din partea publicului interesat.

**II. Motivele pe baza cărora s-a stabilit neefectuarea evaluării adecvate sunt următoarele:**

Proiectul propus nu intră sub incidența [art. 28](https://lege5.ro/Gratuit/geydqobuge/ordonanta-de-urgenta-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?pid=48878121&d=2018-12-11#p-48878121) și 281 din Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare, deoarece nu este amplasat în nicio Arie Naturală Protejată din regiunea București-Ilfov sau în proximitatea acesteia.

**III. Motivele pe baza cărora s-a stabilit neefectuarea evaluării impactului asupra corpurilor de apă**

Proiectul propus nu necesită elaborarea S.E.I.C.A., conform Adresei nr. 5869/03.06.2024 emisă de **A.N. “APELE ROMÂNE”**–S.G.A. ILFOV-BUCUREȘTI, înregistrată la APM Ilfov cu nr. 11635/04.06.2024.

**1. Caracteristicile proiectului**

***1.1. Descrierea proiectului:***

Scopul proiectului este demolarea unor corpuri de clădire și construirea a două grajduri, cabina paza si punct transformator, în incinta Imobilului în S=84834 mp + constructiile aferente C1-C12 reprezinta proprietatea statului Român conform HG Nr. 533/07.06.2002 iar conform Contractului de locatiune si prestari servicii Nr. 1016/02.08.2021 autentificat de N.P. Petras Cozeta si Act aditional Nr. 1/09.05.2022 beneficiar al investiției devine R.S. ACTIV SRL. Dreptul de proprietate a fost inscris in CF nr. 108307 UAT Snagov, conform Extras de Carte Funciară pentru informare eliberat de OCPI Ilfov.

Obiectivul acestui proiect il constituie amenajarea unui **centru de echitație** prin realizarea următoarelor lucrări:

- Demolarea corpurilor C2,C3,C5 si C6

- Construirea a doua grajduri conform plan de situatie

- Construire cabina paza

Perioada de execuție propusă – 6 luni

Pe teren exista in prezent urmatoarele constructii:

C1- SP.TEHNIC 13 mp

C2- BIROURI STATIE TEHNICA 182 mp

C3- CABINA POARTA 81 mp

C4- SP. TEHNIC 16 mp

C5- DEPOZIT CEREALE 571 mp

C6- DEPOZIT CEREALE 567 mp

C7- GRAJD 893 mp

C8- GRAJD 894 mp

C10- DEPOZIT CEREALE 474 mp

C11- DEPOZIT CEREALE 664 mp

C12- GAJD 695 m

S construită rezultată dupa demolare: 3649 mp

Suprafata construită propusă: 1543 mp, din care:

- Grajd 1 905 mp

- Grajd 2 620 mp

- Post Transformare 18 mp

- Platforme carosabile 3435 mp

- Platforme beton 3587 mp

- Spațiu liber de constructii 38686,4 m

 **- Spațiu verde 33933,6 mp (min. 40%)**

Centrul de echitație este o facilitate dedicată activităților legate de călărie și iubitorilor de cai. Principalele activități includ:

* Școală de Călărie:
* Organizarea de lecții pentru începători și avansați.
* Instruirea privind îngrijirea cailor, echipamentelor și tehnicile de călărie.
* Închirierea Cailor:
* Furnizarea de cai pentru călărie recreativă sau competiții.
* Asigurarea de echipamente de siguranță pentru călători.
* Competiții și Evenimente:
* Găzduirea și organizarea de competiții de călărie.
* Organizarea de evenimente sociale și educative legate de cai.
* Tabere de Vara:
* Furnizarea de programe pentru copii și adolescenți în timpul vacanțelor.
* Activități educative și recreative în legătură cu caii.
* Servicii de Îngrijire a Cailor:
* Îngrijirea și hrănirea cailor pentru clienți proprietari sau pentru caii școlii de călărie.
* Servicii veterinare și de îngrijire a sănătății cailor.

**Asigurarea utilităților**

Conform Proiectului de Aviz , emis de **A.N. “APELE ROMÂNE”** – S.G.A. ILFOV-BUCUREȘTI:

**Sursa de alimentare cu apă**

* Alimentarea cu apă în scop igienico-sanitar și pentru adăpat animale (cabaline) este asigurată din subteran printr-un foraj F1 cu H=47 m existent pe amplasament.
* Coord. Stereo 1970 ale forajului X:353149,069 si Y:594831, 985.

**Evacuare ape uzate**

- Apele uzate menajere vor fi evacuate într-un bazin vidanjabil etanș, din beton armat cu V=27 mc, ce va fi amplasat în incinta

Notă: Gunoiul de grajd nu se depozitează. Se va încărca din grajd într-o remorcă și evacuat din incintă, urmând să fie utilizat ca îngrășământ pe terenurile agricole,

**Evacuare ape pluviale**

- Apele pluviale provenite din incintă vor fi evacuate la teren.

Organizarea de santier

La execuția lucrărilor, Antreprenorul are obligația de a obține toate avizele necesare realizării proiectului pentru organizarea de șantier.

***Descrierea organizarii şantierului***

Organizarea de şantier va consta în amenajarea unei platforme balastate în suprafață de 200 mp pentru depozitarea temporară a materialelor de construcţie şi staţionarea utilajelor/ echipamentelor ce urmează a fi utilizate în activitatea de construcţii.

*Planificarea şantierului*

* Împrejmuirea suprafeţei ocupate de organizarea de şantier cu materiale eficiente pentru reţinerea pulberilor;
* Amenajarea căilor de acces a mijloacelor auto prin balastare şi întreţinerea acestora în condiţii corespunzătoare pe durata executării lucrărilor în şantier. Accesul mijloacelor auto se va realiza numai în zonele amenajate în acest sens;
* Dotarea cu utilaje care să nu conducă. în funcţionare, la depăşirea nivelului de zgomot admis de normativele în vigoare. În fazele de execuţie a săpăturilor şi în perioada realizării lucrărilor de construcţii, se vor lua măsuri pentru atenuarea zgomotului şi vibraţiilor produse prin utilizarea de utilaje/ echipamente/ autovehicule verificate din punct de vedere tehnic. Se vor respecta prevederile standardelor referitoare la emisiile de zgomot în mediu, respective a HG 1756/2006 privind emisiile de zgomot în mediu produse de echipamentele destinate utilizării în exteriorul clădirilor;
* Echipamentele tehnice şi instalaţiile din dotarea obiectivului se vor supune verificării periodice în vederea respectării prescripţiilor înscrise în cărţile tehnice ale acestora. Asigurarea colectării selective a deşeurilor din construcţii şi evacuarea ritmică a acestora de pe amplasament

**Localizarea organizării de şantier**

Proiectul prevede realizarea organizării de şantier pentru executarea lucrărilor de construcţie a obiectivelor aferente proiectului, în incinta proprietăţii titularului, precum și pe teren ce nu aparține titularului.

**Descrierea impactului asupra mediului a lucrărilor organizării de şantier**

Impactul asupra mediului va fi nesemnificativ, având în vedere că organizările de șantier nu vor fi amplasate în zone naturale sau rezidențiale.

Organizarea de șantier va genera poluanți precum pulberi în suspensie și noxe de la funcționarea utilajelor, precum și ape uzate.

Surse potenţiale de poluare a apelor:

* Deversări accidentale, necontrolate, de poluanţi în apă - ape pluviale impurifícate cu produse petroliere;
* Colectarea necorespunzătoare a apelor pluviale impurifícate cu hidrocarburi de pe platformele aferente căilor de acces şi parcărilor supraterane.
* Emisiile de gaze provenite din trafic - contribuie la creşterea acidităţii atmosferei cu efecte directe şi/ sau indirecte asupra calităţii apei.

**Dotări şi măsuri prevăzute pentru controlul emisiilor de poluanţi în mediu**

Titularul proiectului/constructorul va adopta, pe toată perioada implementării planului, măsuri pentru diminuarea impactului asupra mediului, după cum urmează:

* Asigurarea întreţinerii corespunzătoare a utilajelor de construcţii şi a mijloacelor de transport, respectarea programului de verificare şi de funcţionare prevăzut în vederea asigurării unui control al emisiilor de gaze de eşapament provenite de la acestea. Realizarea lucrărilor de excavaţii şi transport în perioade fără curenţi importanţi de aer şi aplicarea unor măsuri suplimentare de minimizare a emisiilor: ex. stropirea căilor rutiere, acoperirea cu prelate a mijloacelor de transport;
* Soluţiile şi tipurile de lucrări vor respecta standardele şi normativele în vigoare pentru asigurarea exigenţelor privind calitatea construcţiilor pe toată durata de existenţă normată a acestora. Respectarea prevederilor normativelor în vigoare cu privire la realizarea săpăturilor generale, cu sprijiniri, pentru a preîntâmpina fenomenele de surpare a malurilor;
* Minimizarea, prin realizarea pe amplasament numai a lucrărilor strict necesare în ceea ce priveşte activităţile generatoare de praf: ex. tăierea, măcinarea, şlefuirea materialelor de construcţie, căderi de material, spargerea betonului, etc.;
* Utilizarea apei sau a soluţiilor speciale care măresc eficienţa apei în fixarea prafului la: stropirea căilor de acces în şantier, a zonei de descărcare a materialelor de construcţie.

În ceea ce privește traficul de șantier, se vor lua următoarele măsuri:

* Oprirea motoarelor tuturor vehiculelor aflate în staţionare;
* Curăţarea eficientă a vehiculelor la ieşirea din şantier, umezirea drumurilor, a căilor de acces în şantier, respectiv a zonei în care se descarcă materialele de construcţii;
* Acoperirea mijloacelor de transport ce intră sau ies din şantier;
* Amenajarea traseelor din şantier, asfel încât să nu se producă derapaje, noroi, băltire de apă, etc;
* Utilizarea de vehicule şi utilaje circulante pe drumurile publice, conforme cu standardele de emisii, cu reviziile tehnice realizate la zi; adaptarea limitei de viteză în interiorul şi în jurul şantierului;
* Proiectul de plan prevede ca, la finalizarea lucrărilor de construcţii, să se realizeze lucrări de refacere a zonelor afectate de execuţia investiţiei, de aducere a terenului neconstruit la starea iniţială, sau la o stare care să permită utilizarea ulterioară fără a fi compromise funcţiile ecologice naturale. Se vor realiza lucrări de eliberare a amplasamentului de construcţiile/ amenajările temporare, nivelarea/ compactarea terenului, executarea de plantări în vederea amenajării de spaţii verzi.

***1.2. Cumularea cu alte proiecte****:*

Nu este cazul.

***1.3. Utilizarea resurselor naturale****:*

Resursele naturale utilizate pentru lucrările propuse sunt:

* Pământ pentru umpluturi
* Nisip
* Piatră spartă
* Balast
* Agregate naturale
* Apă
* Combustibil.

Nu se vor procura niciun fel de materiale din ariile naturale protejate.

Pentru lucrarile propuse, volumul total estimat de pământ necesar este prezentat în tabelul de mai jos:

|  |  |  |
| --- | --- | --- |
| Nr. Crt. | Sursa | Cantitate |
| 1 | Provenit din excavaţii | 40 mc |
| 2 | Procurat din balastiere, gropi de împrumut | 0 mc |
| Total pământ utilizat pentru umpluturi | 40 mc |

Pentru executarea umpluturilor se va utiliza, atunci când este posibil, pământul excavat pentru săparea fundațiilor, cu condiţia respectării cerinţelor pentru calitatea materialelor.

Piatra naturală, balastul și nisipul vor fi procurate din unități specializate (cariere/balastiere) existente în zona amplasamentului, reglementate de ANRM.

Transportul agregatelor de la furnizori (cariere/balastiere) în zona lucrărilor de reabilitare se va efectua cu mijloace auto specifice pe rețeaua de drumuri existente din zonă.

***1.4. Productia de deseuri****:*

Pe teren nu se află deșeuri rezultate din activitățile anterioare, grajdurile existente nefiind funcționale de mai mult de 20 ani.

În perioada de execuție lucrări se generează următoarele categorii de deșeuri:

| **Denumire deşeu** | **Cantitate prevăzută a fi generată** | **Starea fizică (Solid-S Lichid-L, Semisolid- SS)** | **Cod deşeu** | **Managementul deşeurilor - cantitate prevăzută a fi generată** | **Modul de gestionare** |
| --- | --- | --- | --- | --- | --- |
| **Valorificata** | **Eliminata** |
| **În perioada de execuție** |  |
| Deşeuri municipale amestecate | 1 t | S | 20 03 01 | - | 1 t | Colectarea în containere tip pubele, eliminarea la rampa de gunoi prin intermediul firmelor specializate pe bază de contract |
| Hârtie şi carton | 0,02 t | S | 20 01 01 | 0,02 t | - | Colectate şi valorificate |
| Amestecuri metalice | 23 t | S | 17 04 07 | 23 t | - | Colectate temporar în incinta santierului, valorificate integral |
| Uleiuri de motor, de transmisie și de ungere uşor biodegrada-bile; | 150 l | L | 13.02.07\* | 150 l | - | Vor fi colectate în recipiente închise, etichetate, depozitate într-o incintă închisă și apoi vor fi predate/valorificate către punctele de colectare administrate de către operatori economici autorizați. |
| Beton | 0,5 t | S | 17 01 01  | 0,5 t | 100 t | Din punct de vedere al potenţialului contaminat, aceste deşeuri sunt inerte. Colectarea se va face selectiv, deşeurile valorificabile vor fi valorificate de beneficiar. |
| Pământ şi pietre,altele decât celespecificate la 17 05 03 | 6 t | S | 17 05 04 | 5,5 t | 0,5 t |
| Ulei combustibil și combustibil diesel; | 0,6 mc | L | 13 07 01\* | 0,6 mc | - | Colectarea se va face în recipiente metalice închise care vor fi depozitate în condiţii de siguranţă. |
| Benzină; | 0,4mc | L | 13 07 02\*  | 0,4mc |  |
| Alţi combustibili(inclusiv amestecuri) | 0,2mc | L | 13 07 03\* | 0,2mc |  |
| Baterii cu plumb  | 20 buc. | S | 16 06 01\* | 20 buc. | - | Deşeuri cu un potenţial toxic ridicat, vor fi depozitate în condiţii de siguranţă |
| Baterii alcaline (cu excepţia 16 06 03)  | 15 buc. | S | 16 06 04 | 15 buc. |  |
| Alte baterii şi acumulatori | 5 buc. | S | 16 06 05 | 5 buc. |  |
| Anvelope uzate  | 16 buc. | S | 16 01 03 | 16 buc. | - | Vor fi depozitate în locuri special amenajate. |
| Filtre de ulei | 20 buc | S | 16 01 07\* | 20 buc | - |
| Nămoluri de la separatoarele ulei/apa | 30 mc | SL | 13 05 02\* | - | 30 mc | Aceste deşeuri vor fi transportate cu vidanja în locații specializate în domeniu, administrate de către operatori economici autorizați, pe bază de contract cu titularul proiectului. |
| Ambalaje, hârtie şi carton; | 0,2 t | S | 15 01 01 | - | 0,2 t | Se vor depozita şi se vor transporta pentru reciclare la operatori economici autorizați. |
| Ambalaje de materiale plastice; | 0,2 t | S | 15 01 02 | - | 0,2 t |
| Deşeuri de la vopsea cu conţinut de solvenţi organici | 0,02 t | S | 08 01 11\* | 0,02 t |  | Vor fi colectate separat în recipienţi adecvaţi şi stocate temporar în spaţii special amenajate şi ridicate şi transportate prin operatori autorizaţi la instalaţii de eliminare reglementate. |

În cadrul centrului de echitație vor apărea diverse tipuri de deșeuri, iar o gestionare adecvată este esențială pentru protejarea mediului și respectarea normelor legale. Categorii de deșeuri generate sunt:

* Deșeuri biodegradabile: Fân, paie, resturi vegetale.

Gestionare: Compostarea sau utilizarea pentru mulcire.

* Deșeuri de ambalaje: Ambalaje de furaje, ambalaje de echipamente.

Gestionare: Reciclare conform normelor legale, reducerea utilizării ambalajelor neesențiale.

* Deșeuri animale: Excremente de cai, resturi de hrană.

Gestionare: utilizarea deșeurilor organice în scopuri agricole.

* Deșeuri chimice: Substanțe de curățare, dezinfectanți.

Gestionare: Reciclare corespunzătoare a ambalajelor, eliminarea în conformitate cu reglementările privind deșeurile periculoase.

* Deșeuri tehnice: Echipamente vechi sau defecte.

Gestionare: Reciclare sau predarea la centre specializate pentru eliminare.

* Deșeuri generale de Uz Casnic: Hârtie, plastic, sticlă din birouri și facilități auxiliare.

Gestionare: Reciclare conform programului local, promovarea utilizării de materiale reciclabile.

***1.5. Emisii poluante, zgomot si alte surse de disconfort****:*

Sursele de emisie a poluanţilor atmosferici specifice obiectivului studiat sunt surse libere, în general, la sol sau în apropierea solului, deschise (cele care implică manevrarea pământului), mobile, nedirijate şi au loc pe o perioadă limitată de timp (durata programului de lucru - 8 h/zi, 9 luni/an). Caracteristicile surselor şi geometria obiectivului înscriu amplasamentul, în ansamblu, în categoria surselor punctiforme. De asemenea, trebuie menţionat că, prin natura lor, sursele asociate lucrărilor de construcţie nu pot fi prevăzute cu sisteme de captare şi evacuare dirijată a poluanţilor.

Evaluările şi estimările realizate au indicat că valorile concentraţiilor poluanţilor specifici se vor situa sub valorile limită corespunzătoare pe toate perioadele de mediere, cu excepţia concentraţiilor de pulberi totale în suspensie pentru care există probabilitatea depăşirii pe termen foarte scurt a concentraţiei maxime admisibile pe 30 de minute în zonele în care predomina pământurile prăfoase, în condiţii meteorologice nefavorabile (perioade de seceta, lipsite de precipitaţii) si în ipoteza neaplicării masurilor adecvate (stropirea, pietruire, stabilizare). Eventualele depăşiri pot avea loc doar pe arii foarte restrânse, aflate strict în zona lucrărilor sau în imediata vecinătate a acestora.

Datorită surselor de emisie nedirijate, cu înălţimi reduse, aflate în general aproape de nivelul solului - aferente activităţilor de construcţie, zona de impact maxim a acestora va fi în general extrem de restrânsă şi va fi reprezentată de zona lucrărilor şi de imediata vecinătate a acesteia, valorile concentraţiilor datorate activităţilor de construcţie scăzând rapid cu creşterea distanţei faţă de amplasament.

Impactul local asupra calităţii aerului va avea un caracter temporar, fiind limitat la perioada de desfăşurare a lucrărilor de construcţie.

Impactul activităţilor asociate organizărilor de şantier va fi strict în interiorul perimetrului acestora şi în imediata vecinătate a acesteia. Impactul va fi temporar, fiind limitat la perioadele de desfăşurare a lucrărilor de construcţie. Deşi pe termen scurt există posibilitatea apariţiei unor valori locale relativ mari în cazul NO2, pe termen lung acest lucru nu va întâmpla, datorită caracterului intermitent al surselor de emisie. În cazul celorlalţi poluanţi, se estimează că nu se va înregistra un impact semnificativ.

**Perioada de operare**

În perioada de operare, sursele de poluare ale aerului sunt:

- Trafic rutier-circulația autovehiculelor:

* monoxid de carbon (CO);
* dioxid de carbon ( CO2);
* oxizi de azot ( NOx);
* dioxid de sulf (SO2);
* particule în suspensie;
* hidrocarburi nearse.

Emisiile generate la faza de execuție a lucrărilor vor respecta prevederile Ord. nr. 462/1993 pentru aprobarea Condiţiilor tehnice privind protecţia atmosferică şi Normelor metodologice privind determinarea emisiilor de poluanţi atmosferici produşi de surse staţionare, condiţiile de calitatea aerului în zone protejate conform STAS 12574/1987, standardele referitoare la emisiile de zgomot în mediu, respectiv a HG 1756/2006 privind emisiile de zgomot în mediu produse de echipamentele destinate utilizării în exteriorul clădirilor.

Nivelul de zgomot exterior, atât la faza de execuție a lucrărilor, cât și la funcționarea obiectivului, se va încadra în limitele prevăzute în STAS SR 10.009/2017.

**Dotări şi măsuri prevăzute pentru controlul emisiilor de poluanţi în mediu**

Titularul proiectului/constructorul va adopta, pe toată perioada implementării planului, măsuri pentru diminuarea impactului asupra mediului, după cum urmează:

* Asigurarea întreţinerii corespunzătoare a utilajelor de construcţii şi a mijloacelor de transport, respectarea programului de verificare şi de funcţionare prevăzut în vederea asigurării unui control al emisiilor de gaze de eşapament provenite de la acestea. Realizarea lucrărilor de excavaţii şi transport în perioade fără curenţi importanţi de aer şi aplicarea unor măsuri suplimentare de minimizare a emisiilor: ex. stropirea căilor rutiere, acoperirea cu prelate a mijloacelor de transport;
* Soluţiile şi tipurile de lucrări vor respecta standardele şi normativele în vigoare pentru asigurarea exigenţelor privind calitatea construcţiilor pe toată durata de existenţă normată a acestora. Respectarea prevederilor normativelor în vigoare cu privire la realizarea săpăturilor generale, cu sprijiniri, pentru a preîntâmpina fenomenele de surpare a malurilor;
* Minimizarea, prin realizarea pe amplasament numai a lucrărilor strict necesare în ceea ce priveşte activităţile generatoare de praf: ex. tăierea, măcinarea, şlefuirea materialelor de construcţie, căderi de material, spargerea betonului, etc.;
* Utilizarea apei sau a soluţiilor speciale care măresc eficienţa apei în fixarea prafului la: stropirea căilor de acces în şantier, a zonei de descărcare a materialelor de construcţie.

În ceea ce privește traficul de șantier, se vor lua următoarele măsuri:

* Oprirea motoarelor tuturor vehiculelor aflate în staţionare;
* Curăţarea eficientă a vehiculelor la ieşirea din şantier, umezirea drumurilor, a căilor de acces în şantier, respectiv a zonei în care se descarcă materialele de construcţii;
* Acoperirea mijloacelor de transport ce intră sau ies din şantier;
* Amenajarea traseelor din şantier, asfel încât să nu se producă derapaje, noroi, băltire de apă, etc;
* Utilizarea de vehicule şi utilaje circulante pe drumurile publice, conforme cu standardele de emisii, cu reviziile tehnice realizate la zi; adaptarea limitei de viteză în interiorul şi în jurul şantierului;
* Proiectul de plan prevede ca, la finalizarea lucrărilor de construcţii, să se realizeze lucrări de refacere a zonelor afectate de execuţia investiţiei, de aducere a terenului neconstruit la starea iniţială, sau la o stare care să permită utilizarea ulterioară fără a fi compromise funcţiile ecologice naturale. Se vor realiza lucrări de eliberare a amplasamentului de construcţiile/ amenajările temporare, nivelarea/ compactarea terenului, executarea de plantări în vederea amenajării de spaţii verzi.

**2. Localizarea proiectului:**

- utilizarea existentă a terenului: conform Certificatului de Urbanism nr. 444/11.07.2022, prelungit si reglementărilor documentatiei **PUG** Com. Snagov, prelungit terenul se află în subzona A2 – activități productive agro-zootehnice.

- relativa abundenţă a resurselor naturale din zonă, calitatea şi capacitatea regenerativă a acestora: **nu este cazul.**

-capacitatea de absorbţie a mediului, cu atenţie deosebită pentru:

* zonele umede – **nu este cazul.**
* zonele costiere – **nu este cazul.**
* zonele montane şi cele împădurite – **nu este cazul.**
* parcurile şi rezervaţiile naturale – **nu este cazul.**
* ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate etc: **nu este cazul.**
* zonele de protecţie specială, mai ales cele desemnate prin Ordonanţa de urgenţă a Guvernului nr. 57/2007 cu modificările şi completările ulterioare, zonele prevăzute prin Legea nr. 5/2000 privind aprobarea Planului de amenajare a teritoriului conform prevederilor Legii apelor nr. 107/1996, cu modificările şi completările ulterioare, şi Hotărârea Guvernului nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: **nu este cazul.**
* ariile în care standardele de calitate a mediului stabilite de legislaţie au fost deja depăşite: **nu este cazul**;
* ariile dens populate: **nu este cazul**.
* peisajele cu semnificaţie istorică, culturală şi arheologică: **nu este cazul.**

**3. Caracteristicile impactului potential:**

Se iau în considerare efectele semnificative posibile ale proiectelor, în raport cu criteriile stabilite la pct. 1 si 2, cu accent deosebit pe:

- extinderea impactului: aria geografică şi numărul persoanelor afectate – nu este cazul

- natura transfrontalieră a impactului – nu este cazul

- mărimea şi complexitatea impactului – impact pe termen scurt asupra suprafaței afectate de lucrări în timpul lucrărilor de construcții;

- probabilitatea impactului: redusă;

- durata, frecvenţa şi reversibilitatea impactului: impactul cu frecvență redusă asupra mediului în perioada de implementare propusă a proiectului. Impact relativ redus asupra mediului în timpul funcţionării.

**Condiţiile de realizare a proiectului:**

- Investiţia şi organizarea de şantier se vor realiza în condiţiile impuse prin Certificatul de urbanism emis de Primăria Com. Snagov, precum și prin Avizele/acordurile emise de toate instituţiile menţionate prin acesta;

- Spațiile verzi propuse prin proiect vor fi amenajate și întreținute pe toată durata de funcționare a obiectivului;

- Se va obține și se va respecta Avizul de gospodărire a apelor emis de **A**.**N**. ”**APELE ROMÂNE**” - S.G.A. ILFOV-BUCUREȘTI. În cazul în care soluțiile din Avizul de gospodărire a apelor nu corespund cu soluțiile prevăzute în prezenta Decizie, titularul are obligația să solicite revizuirea actului de reglementare;

- Deşeurile şi materialele rezultate din desfiintarea corpurilor de cladire vor fi obligatoriu îndepărtate din zonă pe baza unui contract încheiat cu un prestator autorizat; este interzisă depozitarea necontrolată a deşeurilor rezultate; Deseurile rezultate vor fi gestionate cu respectarea prevederilor OUG nr. 92/2021 privind regimul deseurilor, cu modificarile si completarile ulterioare

- Se vor respecta conditiile din Notificarea privind Asistenta de specialitate Nr. 839/05.07.2023 emisa de DSP Ilfov

- Se vor amplasa panouri de informare referitoare la investiția propusă, conform legislației în vigoare;

- Se vor lua măsuri de protecţie antifonică în zona de lucru;

- Se vor lua măsuri pentru diminuarea emisiilor de pulberi din zona şantierului prin umectarea spaţiului de lucru sau acoperirea pe cât posibil a acestuia;

- Pe durata execuţiei lucrărilor se vor lua măsuri pentru respectarea normelor, standardelor şi legislaţiei privind protecţia mediului în vigoare; Constructorul și beneficiarul vor lua măsurile necesare pentru eliminarea factorilor de disconfort (praf, zgomot);

- Se vor respecta Normele de igienă și recomandările privind mediul de viață al populației aprobate prin Ord. Ministerului Sănătății nr. 119/2014 (distanța între clădiri, însorire, suprafețe încăperi, dotări igienico-sanitare, etc.);

- La ieşirea din şantier se vor curăţa roţile autovehiculelor şi utilajelor pentru a preveni transferul de moloz în afara amplasamentului pe drumurile publice; pe durata organizării de şantier se vor monta panouri de protecţie, lucrările vor fi semnalizate corespunzător, asigurându-se protecţia circulaţiei pietonale şi auto în zonă;

- După realizarea proiectului, terenul aferent organizării de şantier va fi adus la starea inițială;

- Se interzice poluarea solului cu carburanţi, uleiuri rezultate în urma operaţiilor de staţionare, aprovizionare, depozitare sau alimentare cu combustibili a utilajelor şi mijloacelor de transport în timpul construirii, datorită funcţionării necorespunzătoare a acestora. În cazul unor poluări accidentale se vor lua măsuri pedoameliorative;

- Se va avea in vedere ca organizarea de șantier sa nu afecteze sau sa aduca prejudicii cadrului natural limitrof sau vecinilor

- Este obligatorie respectarea normelor privind protecția muncii, disciplina în constructii, prevenirea și stingerea incendiilor

- Constructorul va lua toate masurile ce se impun pentru a inlatura eventualele riscuri in ceea ce priveste protectia si securitatea muncii

- Se vor respecta prevederile Regulamentului General de Urbanism aprobat prin H.G. nr. 525/1996

- Se va respecta legislația de urbanism în vigoare;

- Drumurile de acces, zonele a căror suprafaţă (învelişul vegetal) a fost afectată vor fi refăcute şi vor fi redate folosinţelor iniţiale; Răspunderea pentru refacerea amplasamentului, drumurilor de acces revine în totalitate titularului de proiect;

- Se va asigura salubrizarea zonei și mentinerea curateniei pe traseul drumurilor de acces, pe toată perioada;

- În vederea menținerii calității aerului, în parametri optimi, în zona amplasamentului, se vor respecta următoarele conditii:

* minimizarea activităților generatoare de praf (tăiere, spargerea betonului, etc.);
* se vor lua măsuri de acoperire, îngradire, închidere a stocurilor de materiale de construcție sau deșeuri, pentru prevenirea împrăștierii cauzată de vant;

- Oprirea motoarelor tuturor vehiculelor aflate în stationare, în zona șantierului;

- Se vor alege trasee optime din punct de vedere al protectiei mediului, pentru deplasarea vehiculelor care transportă materiale de construcție care pot elibera în atmosferă particule fine; transportul acestor materiale se va face pe cât posibil cu vehicule dotate cu prelate;

- Transportul materialelor și transportul utilajelor grele se va realiza pe traseele stabilite, astfel încat sa nu creeze disconfort locuitorilor din zonă.

- Pe toată durata execuţiei lucrărilor şi funcţionării obiectivului se vor respecta prevederile:

* OUG nr. 195/2005 privind protecția mediului, aprobată cu modificări prin Legea nr. 265/2006, cu modificările şi completările ulterioare;
* OUG nr. 92/2021 privind regimul deşeurilor, cu modificările şi completările ulterioare;
* Legii nr. 104/2011 privind protecţia atmosferei;
* Ordinului nr. 756/1997 cu privire la factorul de mediu sol
* Ordinului nr. 119/2014 emis de Ministerul Sănătăţii.

Prezentul act nu exonerează de răspundere titularul, proiectantul şi/sau constructorul în cazul producerii unor accidente în timpul execuției lucrărilor sau exploatării acestora.

*În cazul in care proiectul nu se incadreaza in functiunea zonei, decizia de emitere/respingere a aprobarii de dezvoltare revine autoritatii administratiei publice locale.*

***Prin prezenta se stabilesc condițiile de realizare a proiectului din punct de vedere al protecției mediului. Alte condiții vor fi impuse de autoritățile/instituțiile competente menționate în Certificatul de urbanism, conform legii.***

**În conformitate cu prevederile Legii nr. 292/2018:**

- art. 18, alin. (13) în cazul in care una dintre deciziile prevazute la alin. (8) si (9) nu se emite in termen de 5 ani de la emiterea acordului de mediu, titularul proiectului este obligat sa se adreseze autoritatii de mediu emitente in vederea confirmarii faptului ca acordul de mediu nu este depășit;

- anexa 5, art. 34, alin. (1) titularul de proiect are obligația de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, acordului de mediu și anterior emiterii aprobarii de dezvoltare;

- anexa 5, art. 34, alin (2) notificarea prevazuta la alin. (1), insotita de raportul de verificare intocmit in conformitate cu prevederile art. 20 alin. (2) lit. a) din Legea nr. 292/2018 de catre verificatorul de proiecte atestat in conditiile legii pentru cerinta esentiala D) igiena, sanatate si mediu inconjurator prevazuta la art. 3 din Ordinul ministrului dezvoltarii regionale si administratiei publice nr. 2264/2018 sau dupa caz de punctul de vedere al autoritatii competente emitente a aprobarii de dezvoltare conform art. 20 alin. (2) lit. b) din Legea nr. 292/2018, se depune în termen de 10 zile de la data aparitiei necesitatii modificarii/extinderii;

 - anexa 5, art. 43, alin. (3) la finalizarea proiectelor publice si private care au facut obiectul procedurii de evaluare a impactului asupra mediului, autoritatea competenta pentru protectia mediului care a parcurs procedura verifică respectarea prevederilor deciziei etapei de încadrare;

 - anexa 5, art. 43 alin. (4) procesul - verbal întocmit in situatia prevazută la alin. (3) se anexează si face parte integranta din procesul - verbal de receptie la terminarea lucrărilor.

**În conformitate cu prevederile O.U.G. nr. 195/2005 privind protecția mediului**, aprobată cu modificări prin Legea nr. 265/2006 privind protectia mediului, cu modificările și completările ulterioare:

 - art. 15, alin. (2), lit a) – “*titularii proiectelor au obligaţia de a notifica autoritatea competentă pentru protecţia mediului dacă intervin elemente noi, necunoscute la data emiterii actelor de reglementare, precum și asupra oricăror modificări ale condiţiilor care au stat la baza emiterii actelor de reglementare, înainte de realizarea modificării*”.

- art. 21, alin. (4) ”*răspunderea pentru corectitudinea informaţiilor puse la dispoziţia autorităţilor competente pentru protecţia mediului și a publicului revine titularului proiectului*”.

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-11), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr.292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr.292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-11), cu modificările și completările ulterioare.

DIRECTOR EXECUTIV

Corina Ecaterina NECULA-CIOCHINĂ

Șef Serviciu A.A.A.

Alin Romeo Ciprian STANCIU

Întocmit,

Consilier superior Aurelian MĂTUȘA